{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Pravilnika o akreditacijskim standardima za bolničke zdravstvene ustanove"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska komora primalja ","PRAVILNIK O AKREDITACIJSKIM STANDARDIMA ZA BOLNIČKE ZDRAVSTVENE USTANOVE","Hrvatska komora primalja predlaže sljedeće promjene u Pravilniku o akreditacijskim standardima za bolničke zdravstvene ustanove kako slijedi;\n- u skupini 5. Klinička skrb, predlažemo da se promijeni naziv standarda \"5.5. Služba sestrinstva i zdravstvena njega\" u \"5.5. Služba zdravstvene skrbi i njege\"\n- u skupini 5. Klinička skrb, pod podnaslovom \"Svrha ove skupine standarda je:\" u 4. alineji riječi \"sestrinstva i planirati zdravstvenu njegu\" predlažemo da se zamijene riječima \"zdravstvene skrbi i njege\" \n- u skupini 8. Medicinska dokumentacija, točki 2.8., podtočki 8.2.3., riječi \"liječničku, sestrinsku i administrativnu dokumentaciju\" predlažemo zamijeniti s riječima \"dokumentaciju koju vode zdravstveni radnici koji provode zdravstvenu skrb i njegu i administrativnu dokumentaciju\"\n- u skupini 8. Medicinska dokumentacija, točki 8.3. Naziv standarda Sadržaj medicinskog zapisa, u podtočki 8.3.3. u alineji 7. riječi \"sestrinsku dokumentaciju\" predlažemo zamijeniti  s riječima \"dokumentaciju koju vode zdravstveni radnici.\""]
[2,"Miroslav Harjaček","PRAVILNIK O AKREDITACIJSKIM STANDARDIMA ZA BOLNIČKE ZDRAVSTVENE USTANOVE,\nČlanak 1.","Nacrt prijedloga Pravilnika o akreditacijskim standardima još je jedan od neuspjelih pokušaja Agencije za promoviranje \"vlastititog\" HR akreditacijskog standarda (inače bez dozvole prevedenog danskog standarda...) za kojeg RH nema realne potrebe niti mogućnosti provedbe, radi prije svega, nemogućnosti adekvatne edukacije neovisnih auditorskih timova. Nadalje, Agencija nije autorizirana niti ima dozvolu Hrvatske agencije za akreditaciju za provođenje bilo kakvog akreditacijskog postupka.  Zbog tih i brojnih drugih problema još uvijek aktualno Nacionalno povjerenstvo za kvalitetu i upravljanje rizicima je donijelo prijedlog cjelovite reforme funkcionalnog sustava kvalitete za zdravstvene ustanove koje je ušlo u prijedlog Zakona o logistici i kvaliteti u zdravstvu (PZ br. 82. od članaka 26 do 38), te se nalazi u redovitoj proceduri hrvatskog Sabora. S obzirom da je na tom prijedlogu Zakona i cjelovitoj reformi sustava kvalitete radio tim neovisnih stručnjaka godinu dana smatram da je ovaj Pravilnik u potpunosti pogrešan jer ne rješava niti jedan aktualni problem nepostoječeg funkcionalnog sustava kvalitete u zdravstvenim ustanovama RH.  Stoga predlažem žurno povlačenje ovog Pravilnika i implementaciju predloženog Zakona nakon Saborske rasprave. \nProf.dr.sc. Miroslav Harjaček\nPredsjednik Nacionalnog povjerenstva za kvalitetu i upravljanje rizicima MiZ-a."]
[3,"Klinički bolnički centar Sestre milosrdnice","PRAVILNIK O AKREDITACIJSKIM STANDARDIMA ZA BOLNIČKE ZDRAVSTVENE USTANOVE,\nČlanak 5. ","• Kako se u Nacrtu Pravilnika uopće ne spominje laboratorijska dijagnostika, niti među zdravstvenim radnicima, nositelji medicinsko biokemijske dijagnostike, magistri medicinske biokemije treba barem u uvodnom dijelu napomenuti slijedeće:\nAkreditirana bolnica mora koristiti usluge akreditiranih medicinskih laboratorija. To znači da treća strana mora potvrditi da je uspostavljen i u primjeni sustav upravljanja kvalitetom prema međunarodnim standardima za medicinske laboratorije. Pod pojmom medicinski laboratoriji misli se na sve discipline medicinsko laboratorijske dijagnostike, a dodatno i na servise iz područja kliničke fiziologije, medicinske slikovne prikaze i medicinsku fiziku. Akreditaciju ovih aktivnosti treba provoditi nacionalno akreditacijsko tijelo (Hrvatska akreditacijska agencija, HAA) koje djeluje u skladu s ISO / IEC 17011 i koje uzima u obzir posebne zahtjeve medicinskih laboratorija.\nNadalje predlažemo da se:\nu točkama 8.2.2 i 8.2.3 treba dodati i magistre medicinske biokemije, a također i u 8.3.3 sedmi navod.\nu točki 3.3.4 dodati i pregled uporabe laboratorijskih pretraga.\n\n• Ostale zamjerke odnose se na obaveze bolnica za izvještavanja agencije prema zahtjevima u točkama 1.4.7, 1.4.8, 2.4.2, 2.5.2.\nAgencija mora nadgledati postoji li sustav upravljanja kvalitetom i kako se primjenjuje, a pokazatelje treba pratiti sama bolnica, po dužnosti neke od pokazatelja već prati HZJZ, eventualno ministarstvo i HZZO.\nNadalje, pod 2. se u zadnjem stavku navodi da je zdravstvena ustanova obavezna sudjelovati u unaprjeđenju postojećih standarda i razvoju novih nacionalnih standarda. Taj bi dio trebala preuzeti agencija uz obavezu da organizira savjetovanja i ima svoje radne grupe (sastavljene od predstavnika svih dionika akreditacije bolnica), a ne da to rade bolnice kao ustanove.\n\n• Prijedlog za nadopunom Informiranog pristanka za bolničko liječenje ( tj. pristanka za sve dijagnostičke i terapijske procedure) s Informiranim pristankom za korištenje podataka pacijenata ( nalaza odnosno učinjenih radiografskih prikaza i slika ) u svrhu edukacije ( prezentacija na predavanjima, prikaza slučajeve na stručnim sastancima itd). Naravno to se ne odnosi na znanstvena i klinička istraživanja, koja moraju posebno imati etičku dopusnicu, ali se slike iz ISSE, nalazi i podaci pacijenata često koriste na stručnim sastancima unutar samih zavoda i klinika, pa bismo ovom nadopunom pristanka poboljšali kvalitetu i etičnost u svom radu. Također bismo mogli pacijente u informiranom pristanku informirati da su Klinike i Zavodi nastavne baze, te da će moguće biti pacijenti posjećeni od strane učenika i studenata, a pacijent to u informiranom pristanku može potvrditi ili odmah odbiti. \n\n\n• U standardu upravljanje sigurnošću bolesnika traži se da ustanova ima postupak za NND (neočekivane neželjene događaje) samo kod pacijenata. Mi smo dužni pratiti i izvještavati o ND kod zaposlenika, a ti događaji (verbalni, materijalni i fizički) se nigdje ne spominju. \nPrijedlog je da se standard nazove : upravljanje sigurnošću pacijenata i zaposlenika. \n\n• U standardu koji govori o planiranju otpusta pacijenta piše da se u plan otpusta uključuje izabrani doktor opće medicine i popis patronaže/kućne njege, obzirom da samo izabrani doktor upućuje pacijentu patronažu ima li smisla raditi  popis patronaže/kućne njege?"]